Diari Oficial de la Generalitat Valenciana


Sumari del DOGV 1883, del 16-10-1992 (1992/826119)

ORDRE de 24 de setembre de 1992, de la Conselleria de Cultura, Educació i Ciència, per la qual ofereix les activitats del programa d'educació ambiental i convoca ajudes per a la realització d'aquestes activitats en els centres educatius de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/09/24/(1)/dof/vci/html**

### Dades del document

Número de DOGV
:   1883

Data del DOGV
:   16-10-1992

Secció del DOGV
:   DISPOSICIONS GENERALS

Número del document
:   1992/826119


Data del document
:   24-09-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 24 de setembre de 1992, de la Conselleria de Cultura, Educació i Ciència, per la qual ofereix les activitats del programa d'educació ambiental i convoca ajudes per a la realització d'aquestes activitats en els centres educatius de la Comunitat Valenciana.  
El coneixement, la conservació i la millora del medi són valors que cal potenciar i transmetre a les noves generacions de ciutadans i ciutadanes dins d'una concepció global i de valoració positiva del desenvolupament humà.  
Per a assolir aquest objectiu, ha de vertebrar-se en els centres educatius un disseny de projectes d'educació ambiental en una proposta integradora i multidisciplinària que tinga en compte els programes internacionals de la UNESCO (PIEA), les Nacions Unides (PNUMA) i les recomanacions dels ministres d'educació de la Comunitat Europea. Aquestes activitats s'han ,d'orientar a la consecució d'unes relacions equilibrades ésser humà-medi, emmarcades en una concepció ecològica global, que cree actituds positives en els alumnes; únic camí per a la construcció d'una societat capaç de gestionar el seu medi ambient en el respecte a l'equilibri de la biosfera. En aquest sentit els centres educatius esdevenen Llocs privilegiats com a institucions formatives on es pot i s'ha d'iniciar aquest procés de conscienciació.  
A la Comunitat Valenciana, tenint en compte les orientacions internacionals esmentades, la política educativa de la Generalitat es proposa la potenciació dels hàbits i actituds de respecte a la naturalesa i al patrimoni cultural, històric i lingüístic del nostre entorn. Orientació educativa que així mateix ens dóna la LOGSE i les orientacions curriculars de la nostra comunitat autònoma que és necessari desenrotllar en aquest camp de la transversalitat de l?educació ambiental.  
Es per tot això que la Conselleria de Cultura Educació i Ciència de la Generalitat Valenciana ofereix als centres educatius, a l'alumnat i professorat, la possibilitat de descobrir i valorar el patrimoni natural, social i cultural de l?entorn de les terres valencianes, dins del context històric, social i lingüístic propi, que inclouen la formació del professorat necessària perquè els centres realitzen projectes d'actuació no de forma aïllada, sinó amb el suport institucional dels centres de professors i la Inspecció Educativa.  
Per tot això, fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern   
Valencià,  
ORDENE  
Primer  
Convocar un concurs de projectes d'educació ambiental, dirigits a centres públics i privats concertats dels nivells no universitaris de la Comunitat Valenciana i aprovar les bases per les quals es regirà, que s'inclouen com a annexos en aquesta ordre.  
Els centres es poden presentar a dues modalitats de projectes:  
a) Introducció de l?educació ambiental als centres educatius, com a oferiment del recolzament dels projectes d'activitats d'educació ambiental que inclouen la participació dels equipaments d'experimentació didàctica que anomenem centres d'educació ambiental, i que figuren en l'annex I; per a accedir-hi caldrà que els centres emplenen i trameten l'annex li.  
b) Projectes d'educació ambiental que realitzen els centres educatius, com a resposta de la comunitat escolar a les seues exigències en aquest camp, i que s'especifiquen en l'annex III; per a accedir-hi caldrà que els centres emplenen i trameten l'annex V.  
Segon  
El termini de presentació d'aquests projectes i sol·licituds és de 20 dies naturals, des de la publicació d'aquesta ordre en el Diari Oficial de la Generalitat Valenciana, al registre general de les direccions territorials de Cultura i Educació, i als centres d'informació de l?Oficina d'informació, Iniciatives i Reclamacions, sense perjudici del que estableix l'article 66 de la Llei de Procediment Administratiu.  
Tercer  
El professors o professores responsables dels projectes, es comprometen a més de posar en funcionament el projecte, a assistir a les sessions de formació, seguiment i avaluació que es convoquen, i a presentar la memòria corresponent.  
Quart  
Per al suport econòmic dels projectes, els centres educatius podran sol·licitar un ajut, a càrrec de les aplicacions pressupostàries, línia 411/000/92, del programa 422.30, per un total de 05.089.761 de pessetes, i de la línia 415/000/92, del programa 422.20, per un total de 23.346.300 de pessetes, del pressupost de la Generalitat Valenciana vigent per al 1992.  
La sol·licitud haurà d'ajustar-se al model previst a l'annex IV.  
Cinquè  
Per tal de seleccionar els projectes que puguen ser recolzats pels centres d'educació ambiental, així com els que siguen mereixedors d'ajut econòmic es constituirà una comissió en cada direcció territorial formada per:  
President: funcionari en qui delegue el Director General d'Ordenació i Innovació Educativa.  
Vocals:  
- tècnic nomenat pel director territorial de Cultura i Educació.  
- un director de CEP.  
- els assessors dels centres d'educació ambiental ubicats a la direcció territorial.  
- un funcionari administratiu designat per la direcció territorial que en farà de secretari.  
sisè  
Les comissions elevaran al Director General d'Ordenació i Innovació Educativa la proposta de projectes seleccionats per a la publicació de la llista definitiva.  
Setè  
La Conselleria de Cultura Educació i Ciència es reserva el dret a difondre i publicar els treballs dels projectes que resulten seleccionats.  
vuitè  
Per a rebre l'ajut economia que s'ofereix en aquesta ordre, els centres educatius tenen l?obligació de justificar documentalment les despeses realitzades en el termini improrrogable del 30 de novembre de 1992 al Servei de Formació del Professorat de la Direcció General d'Ordenació i Innovació Educativa, en cas contrari s'entendrà que es renuncia al cobrament de l'ajut econòmic.  
Novè  
Els centres privats concertats faran constar en la redacció del projecte el document acreditatiu de no rebre altres subvencions pel mateix projecte.  
Deu  
Caldrà atenirse al text refós de la Llei d'Hisenda Pública de la Generalitat Valenciana en tots els aspectes que no regula aquesta ordre.  
DISPOSICIO FINAL  
Delegue en el Director General d'Ordenació i Innovació Educativa per a concedir les ajudes d'aquesta ordre i l'autoritze perquè dicte les resolucions que calguen per al seu desplegament i execució.  
València, 25 de setembre de 1992.  
El Conseller de Cultura, Educació i Ciència,   
ANDREU LÓPEZ I BLASCO  
ANNEX I  
Els centres d'educació ambiental es constitueixen com a centres d'experimentació didàctica dins dels centres de professors, amb la possibilitat de fer ús educatiu de microentorns característics amb la finalitat de:  
a) Donar a conèixer conjunts ecològics singulars a alumnes i professors.  
b) Conscienciar alumnes i professors en la valoració del medi ambient com a patrimoni col·lectiu que s'ha de respectar, conservar i millorar.  
c) Fomentar activitats d'apropament als entorns singulars, dintre d'un plantejament metodològic, renovador i interdisciplinari.  
d) Facilitar l?elaboració de materials didàctics per al tractament pedagògic i integrador del medi ambient.  
e) Col·laborar a la formació del professorat en el camp de l?educació ambiental.  
f) Facilitar la introducció de l?educació ambiental en el sistema educatiu valencià. -  
Aquests centres i les seues assessories oferiran: informació, recolzament i assessorament als projectes que realitzen els centres educatius, tant al seu entorn, com en aquells altres que impliquen el centre d'educació ambiental, en la mesura de les seues possibilitats materials i personals.  
Els centres d'educació ambiental que s'ofereixen son:  
1. CEA Racó de l?Olla (el Saler - València): Ecosistema de zona humida.  
2. CEA el Termet (Vila-real): Riu Millars (aprofitament d'aigües, curs baix). Ecosistema urbà. Recursos sócio-naturals a la Serra d'Espadà. Estudi del paisatge de muntanya mitjana.  
3. CEA Aula de la Mar (Benicàssim): L'equilibri ambiental al litoral. Explotació i utilització dels recursos marins. Les problemàtiques mediambientals de les zones costaneres. Turisme i medi ambient.  
4. CEA Mont del Benacantil (Alacant): Ecosistema urbà. i bosc mediterrani.  
5. CEA Almafrà (Benidorm): Ecosistema urbà.  
6. CEA la Casella-Murta (Alzira): Degradació del bosc mediterrani. l'equilibri ambiental. Coneixement del medi natural.  
7. CEA Casa de la Natura (Gandia): Riu Serpis. Apicultura. Agricultura biològica. Les problemàtiques mediambientals.  
8. Gabinet didàctic del Jardí Botànic de València: Jardí Botànic.  
9. Assessoria de l?Hort de Trénor (Torrent): Proposta botànica de l?Hort de Trénor. Impacte humà del barranc de Torrent. Zona humida del barranc de Cortitxelles.  
Dinàmica de participació:  
La participació quedarà emmarcada dintre d'una actuació que s'anomena «Introducció de l?educació ambiental als centres», i que té les següents característiques:  
Durada mínima de 50 hores distribuïdes en:  
- Reflexió teòrica (tres sessions per al professorat a partir de les 15 hores).. 10 hores.  
- Elaboració del projecte: 8 hores.  
- Trobada a l?equipament per al professorat preparatòria de les activitats: 8 hores.  
- Experimentació amb els alumnes a l?equipament (una sessió com a mínim): 8 hores.  
- Seguiment i avaluació: 8 hores.  
- Elaboració d'una memòria: 8 hores.  
Els projectes hauran de considerar els següents aspectes:  
a) Descripció de l?entorn i/o context característic i la seua relació amb el centre educatiu.  
b) Inclusió de les activitats d'educació ambiental en la programació general de centre.  
e) Formulació d'objectius en els àmbits de coneixements, hàbits i actituds per als nivells i cicles implicats.  
d) Programació d'activitats a desenrotllar pels alumnes.  
e) Assignació de responsabilitats del professorat i personal col·laborador  
f) Institucions i grups que recolzen el projecte.  
g) Previsions econàmiques.  
El projecte haurà de comptar amb l?informe favorable del consell escolar de centre, amb el certificat corresponent.  
En cas de presentar un projecte per la modalitat «a» el projecte serà proposat a negociar amb l'assessor responsable del CEA de què es planteja fer ús didàctic.  
ANNEX II  
Sol·licitud global del centre per a participar en el programa d'introducció de l?educació ambiental als centres (modalitat «a» de l?Ordre).  
Apartat primer  
a) Dades del centre:  
Nom , codi:   
Adreça: , DP:   
Localitat: , prov.: , tel.:   
Públic: [ ] Privat concertat: [ ]  
Nivells d?ensenyament que s?imparteixen:   
Nombre total d?unitats:   
Nombre de professors:   
b) Sol·licita:  
Centres d?educació Núms. Professorat responsable  
ambiental grups Nivell del projecte  
   
   
   
   
   
   
   
   
   
 , de de 1992  
El director, en nom  
del Consell Escolar  
Apartat segon  
Per a participar en el programa d?introducció de l?educació ambiental als centres.  
Caldrà emplenar un exemplar d?aquest apartat segon per cada professor/a participant i adjuntar-ho a l?apartat primer d?aquest annex II.  
a) Centre d?educació ambiental que sol·licita:   
b) Dades del professor/a:  
Nom , codi:   
Adreça: , DP:   
Localitat: , prov.: , tel.:   
Situació administrativa:   
Nivell on imparteix la docència:   
Arees o matèries que imparteix:   
c) Dades complementàries:  
1. Quins són els motius que t?impulsen a participar-hi?   
   
2. Has col·laborat en activitats d?educació ambiental? Valora-les   
   
3. Quin temps de coordinació s?estableix al teu centre en relació amb aquesta convocatòria i com es durà a terme?   
   
4. Com estan reflectides aquestes activitats en la teua programació i en el pla de centre?   
   
ANNEX III  
Els projectes d'educació ambiental que desenrotllen els centres educatius (modalitat «b») poden tractar de:  
- Estudi d'un entorn característic.  
- Pla d'activitats de recuperació o conservació d'una zona, espai natural, barri, etc.  
- Pla d'activitats a realitzar abans, durant i després d'una estada a: granja escola, escola de natura, itinerari, etc.  
- Pla de posada en funcionament de l?hort o granja a l?escola.  
- Projectes educatius al voltant dels residus sòlids.  
- Projecte educatiu d'investigació descentralitzada (Coastwatch).  
- Qualsevol altra projecte d'activitats que responguen a l?educació ambiental.  
Els projectes hauran de considerar els següents aspectes:  
a) Descripció de l?entorn i/o context característic i la seua relació amb el centre educatiu.  
b) Inclusió de les activitats d'educació ambiental en la programació general de centre.  
c) Formulació d'objectius en els àmbits de coneixements, hàbits i actituds per als nivells i cicles implicats.  
d) Programació d'activitats a desenrotllar pels alumnes.  
e) Assignació de responsabilitats del professorat i personal col·laborador.  
f) Institucions i grups que recolzen el projecte.  
g) El projecte haurà de comptar amb l?informe favorable del consell escolar de centre, amb el certificat corresponent.  
ANNEX IV  
a) Dades del centre:  
Nom , codi:   
Adreça: , CP:   
Localitat: , prov.: , tel.:   
Públic: [ ] Privat concertat: [ ] CIF:   
Nom de l?entitat bancària:   
Adreça de la sucursal: , localitat:   
Codi sucursal: , núm. de compte:   
2. Projecte:  
Nom del projecte:   
3. Previsions econòmiques:  
Concepte Quantitat  
   
   
   
   
   
   
   
   
   
   
   
 Total: PTES  
ANNEX V  
Sol·licitud global del centre per a participar en el programa d?introducció de l?educació ambiental als centres (modalitat «b» de l?ordre).  
Dades del centre:  
Nom: , codi:   
Adreça: , DP:   
Localitat: , prov.: , tel.:   
Públic: [ ] Privat concertat: [ ]  
Nivells d?ensenyament que s?imparteixen:   
Nombre total d?unitats:   
Nombre de professors:   
Nom del projecte:  
   
   
   
   
   
 , d de 1992  
El director, en nom del consell escolar.


Còpia Permalink ELI